b'\n_START_ARTICLE_\nPlatinamasis paketas\n_START_PARAGRAPH_\nPlatinamasis paketas (angl. distribution, lietuvi\xc5\xa1kai kartais vadina distribucija) \xe2\x80\x93 programin\xc4\x97s \xc4\xafrangos rinkinys, paruo\xc5\xa1tas patogiam platinimui bei \xc4\xafdiegimui._NEWLINE_\xc4\xaeprastai platinamuoju paketu vadinama operacin\xc4\x97 sistema su Linux ar kitu (pvz BSD, HURD), da\xc5\xbeniausiai laisvu, operacin\xc4\x97s sistemos branduoliu bei papildomomis programomis. Labiausiai paplit\xc4\x99 yra vadinamieji GNU/Linux platinamieji paketai, su Linux branduoliu bei laisv\xc5\xb3 program\xc5\xb3 rinkiniu, kuri\xc5\xb3 dauguma platinamos pagal GNU licencijas (GPL bei LGPL)._NEWLINE_Vieni Linux platinamieji paketai turi daugiau program\xc5\xb3, o kiti ma\xc5\xbeiau, atitinkamai skiriasi ir savo dyd\xc5\xbeiu bei paskirtimi. Labiausiai paplit\xc4\x99 yra serveriams bei nam\xc5\xb3 kompiuteriams skirti platinamieji paketai, populiariausi yra: Debian, Ubuntu, Mandriva, Fedora, SuSE, Gentoo, Slackware, Linspire, Xandros, Archlinux, Mepis GNU/Linux._NEWLINE_Labai da\xc5\xbenai GNU/Linux platinamieji paketai kuriami vieni kit\xc5\xb3 pagrindu, pvz., Debian pagrindu yra sukurti Ubuntu, Mepis, Linsprire, Xandros bei Lietuvos rinkai skirtas Baltix platinamieji paketai. Taip kuriant daug ma\xc5\xbeiau darbo yra dubliuojama, da\xc5\xbeniausiai visur naudojamos tos pa\xc4\x8dios laisvos programos (pvz internetui nar\xc5\xa1yti - Firefox, tekstams ra\xc5\xa1yti, pateiktims bei skai\xc4\x8diavimams biure - OpenOffice.org, grafinei terpei - X.org sistema ir t. t.), tod\xc4\x97l sukuriami geriau galutiniam naudotojui pritaikyti produktai.'